ddrg/super_eurlex huggingface dataset:
Odločba Komisije

z dne 25. aprila 2000

o spremembi Odločbe 1999/813/ES o posebnih pogojih za uvoz ribiških proizvodov s poreklom iz Socialistične republike Vietnam

(notificirana pod dokumentarno številko K(2000) 1050)

(Besedilo velja za EGP)

(2000/331/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 97/79/ES [2], in zlasti člena 11(1) Direktive,

ob upoštevanju naslednjega:

(1) Odločba Komisije 1999/813/ES z dne 16. novembra 1999 določa posebne pogoje za uvoz ribiških proizvodov s poreklom iz Socialistične republike Vietnam [3].

(2) Komisija je sprejela Odločbo 2000/333/ES o posebnih pogojih za uvoz školjk, iglokožcev, plaščarjev in morskih polžev s poreklom iz Socialistične republike Vietnam [4].

(3) Socialistična republika Vietnam želi v Skupnost izvažati zamrznjene ali predelane školjke, iglokožce, plaščarje in morske polže, ki so bili sterilizirani ali toplotno obdelani v skladu z zahtevami Odločbe Komisije 93/25/EGS [5], kakor je bila spremenjena z Odločbo 97/275/ES [6].

(4) Zato je treba spremeniti zdravstveno spričevalo, določeno v Prilogi A k Odločbi 1999/813/ES.

(5) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Zdravstveno spričevalo, ki je določeno v Prilogi A k Odločbi 1999/813/ES in spremlja pošiljke ribiških proizvodov s poreklom ali izvorom iz Socialistične republike Vietnam, se spremeni:

1. Točka IV se dopolni z naslednjo točko:

"7. poleg tega, če so ribiški proizvodi zamrznjene ali predelane školjke: školjke so bile pridobljene iz odobrenih proizvodnih območij, ki so našteti v Prilogi k Odločbi Komisije 2000/333/ES [7] o posebnih pogojih za uvoz školjk, iglokožcev, plaščarjev in morskih polžev s poreklom iz Socialistične republike Vietnam, in so bile sterilizirane ali toplotno obdelane v skladu z zahtevami Odločbe Komisije 93/25/ES."

2. Zadnja alinea točke IV se nadomesti z naslednjim besedilom:

"— podpisani uradni inšpektor izjavlja, da je seznanjen z določbami Direktive 91/492/EGS, Direktive 91/493/EGS, Direktive 92/48/EGS, Odločbe 93/25/ES, Odločbe 1999/813/ES in Odločbe 2000/333/ES."

Člen 2

Ta odločba je naslovljena na države članice.

V Bruslju, 25. aprila 2000

Za Komisijo

David Byrne

Član Komisije

[1] UL L 268, 24.9.1991, str. 15.

[2] UL L 24, 30.1.1998, str. 31.

[3] UL L 315, 9.12.1999, str. 39.

[4] UL L 114, 13.5.2000, str. 42.

[5] UL L 16, 25.1.1993, str. 22.

[6] UL L 108, 25.4.1997, str. 2.

[7] UL L 114, 13.5.2000, str. 42.

--------------------------------------------------
Sklep Sveta

z dne 30. novembra 2000

o umiku zaupnosti za nekatere dele Skupnega priročnika, ki ga je sprejel Izvršni odbor, ustanovljen s Konvencijo o izvajanju Schengenskega sporazuma z dne 14. junija 1985

(2000/751/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 207 Pogodbe,

ob upoštevanju naslednjega:

(1) S svojima Sklepoma z 14. decembra 1993 (SCH/Com-ex (93) 22 rev) in 23. junija 1998 (SCH/Com-ex (98) 17) je Izvršni odbor, ustanovljen s Konvencijo o izvajanju Schengenskega sporazuma z 14. junija 1985, ki ga je nadomestil Svet na podlagi člena 2 Schengenskega protokola, uvrstil pod "zaupno" vse določbe Skupnega priročnika, katerega zadnjo različico je sprejel omenjeni Izvršni odbor s Sklepom z dne 28. aprila 1999 (SCH/Com-ex (99) 13).

(2) Skupni priročnik in sklepi Izvršnega odbora o priročnikovi klasifikaciji sestavljajo del schengenskega pravnega reda, kakor ga je opredelil Svet v svojem Sklepu 1999/435/ES [1].

(3) Nekatere dele Skupnega priročnika je treba deklasificirati, vključno z določbami, ki ustrezajo neklasificiranim določbam Skupnih konzuralnih navodil –

SKLENIL:

Člen 1

Del I in Priloge 1, 2, 3, 4, 5, 5a, 6, 6a, 7, 8, 8a, 9, 10, 11, 12, 13, 14 in 14a Skupnega priročnika se deklasificirajo.

Člen 2

Deklasificirani deli Skupnega priročnika se objavijo v Uradnem listu Evropskih skupnosti.

Člen 3

Ta sklep začne učinkovati z dnem objave.

V Bruslju, 30. novembra 2000

Za Svet

Predsednik

M. Lebranchu

[1] UL L 176, 10.7.1999, str. 1.

--------------------------------------------------
Sklep sveta

z dne 16. novembra 2000

o sklenitvi Sporazuma o sodelovanju v znanosti in tehnologiji med Evropsko skupnostjo in vlado Ruske federacije

(2000/742/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 170 v povezavi s členom 300(2), prvi stavek prvega pododstavka, in členom 300(3), prvi pododstavek,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Evropska skupnost in Ruska federacija uresničujeta posebne raziskovalne programe na področjih skupnega interesa.

(2) Ruska federacija na eni strani ter Evropska skupnost in njene države članice na drugi strani so podpisale Sporazum o partnerstvu in sodelovanju [3], v katerem člen 62 predvideva pogajanja o "posebnih ureditvah" na področju znanosti in tehnologije.

(3) Svet je s svojim Sklepom z dne 10. novembra 1997 pooblastil Komisijo, da se dogovori o sporazumu o sodelovanju v znanosti in tehnologiji med Evropsko skupnostjo in vlado Ruske federacije za uresničevanje petega okvirnega programa, uvedenega s Sklepom št. 182/1999/ES Evropskega parlamenta in Sveta [4].

(4) Treba je odobriti Sporazum o sodelovanju v znanosti in tehnologiji med Evropsko skupnostjo in vlado Ruske federacije –

SKLENIL:

Člen 1

Sporazum o sodelovanju v znanosti in tehnologiji med Evropsko skupnostjo in vlado Ruske federacije se odobri v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta v imenu Skupnosti pošlje uradno obvestilo, predvideno v členu 12 Sporazuma [5].

V Bruslju, 16. novembra 2000

Za Svet

Predsednik

R. Schwartzenberg

[1] UL C 370 E, 26.10.1999, str. 22.

[2] Še ni bilo objavljeno v Uradnem listu.

[3] UL L 327, 28.11.1997, str. 3.

[4] UL L 26, 1.2.1999, str. 1.

[5] Datum začetka veljavnosti Sporazuma bo Generalni sekretariat Sveta objavil v Uradnem listu.

--------------------------------------------------
Sklep Sveta in Komisije

z dne 12. oktobra 2000

o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Rusko federacijo na drugi

(2000/682/ES, ESPJ, Euratom)

SVET EVROPSKE UNIJE,

KOMISIJA EVROPSKIH SKUPNOSTI STA SE,

ob upoštevanju Pogodbe o ustanovitvi Evropske skupnosti, zlasti člena 44(1), zadnjega stavka člena 47(2), členov 55, 57(2), 71, 80(2), 93, 94, 133 in 308, v povezavi z drugim stavkom člena 300(2) in drugim pododstavkom člena 300(3) te Pogodbe,

ob upoštevanju Pogodbe o ustanovitvi Evropske skupnosti za premog in jeklo, zlasti člena 95 te Pogodbe,

ob upoštevanju Pogodbe o ustanovitvi Evropske skupnosti za atomsko energijo, zlasti drugega pododstavka člena 101 te Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

po posvetovanju s posvetovalnim odborom ESPJ in s soglasjem Sveta,

ob upoštevanju naslednjega:

(1) Sporazum o partnerstvu in sodelovanju med Evropskimi skupnostmi in njihovimi državami članicami na eni strani ter Rusko federacijo na drugi [2], ki je začel veljati 1. decembra 1997, prispeva k doseganju ciljev Evropskih skupnosti, saj predstavlja pomemben del strategije Evropskih skupnosti in njihovih držav članic glede Ruske federacije.

(2) Ker je bil Sporazum o partnerstvu in sodelovanju podpisan pred širitvijo Evropske unije, ki je vključila Avstrijo, Finsko in Švedsko, je bil 21. maja 1997 podpisan širitveni protokol, ki je v ta Sporazum vključil tri nove države članice.

(3) Podpisnice so sklenile sporazum o začasni uporabi širitvenega protokola s strani Evropskih skupnosti, Ruske federacije in vseh držav članic razen Avstrije, Švedske, Finske, Danske in Portugalske.

(4) Vse podpisnice so Protokol ratificirale,

SKLENILA:

Člen 1

Evropska skupnost, Evropska skupnost za premog in jeklo in Evropska skupnost za atomsko energijo odobrijo Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Rusko federacijo na drugi.

Besedilo Protokola je priloženo temu Sklepu.

Člen 2

Predsednik Sveta v imenu Skupnosti notificira, kot je določeno v členu 4 Protokola. V imenu Evropske skupnosti za premog in jeklo in Evropske skupnosti za atomsko energijo notificira predsednik Komisije.

V Bruslju, 12. oktobra 2000

Za Svet

Predsednik

H. Védrine

Za Komisijo

R. Prodi

Predsednik

[1] UL C 339, 18.12.1995, str. 45.

[2] UL L 327, 28.11.1997, str. 3.

--------------------------------------------------
Odločba Komisije

z dne 26. septembra 2000

o spremembi odločbe 96/603/ES o uvedbi seznama proizvodov, ki sodijo v razrede A "Ne vplivajo na požar", predvidene v Odločbi 94/611/ES o izvajanju člena 20 Direktive Sveta 89/106/EGS o gradbenih proizvodih

(notificirana pod dokumentno številko K(2000) 2640)

(Besedilo velja za EGP)

(2000/605/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo 93/68/EGS [2], in zlasti člena 20 Direktive,

ob upoštevanju naslednjega:

(1) Odločba Komisije 96/603/ES [3] je uvedla seznam proizvodov razredov A "Ne vplivajo na požar", opredeljenih v tabelah 1 in 2 Priloge k Odločbi Komisije 94/611/ES [4], ki je opisala evropsko klasifikacijo za izražanje požarne odpornosti gradbenih proizvodov.

(2) Odločba Komisije 2000/147/ES [5] je nadomestila Odločbo 94/611/ES, ki se ne nanaša na razrede A, kar zahteva spremembo Odločbe 96/603/ES.

(3) Ukrepi, predvideni s to odločbo, so v skladu z mnenjem Stalnega odbora za gradbeništvo –

SPREJELA NASLEDNJO ODLOČBO:

Člen 1

Odločba 96/603/ES se spremeni:

1. v členu 1 se prvi odstavek nadomesti z:

"Materiali in iz njih izdelani proizvodi, navedeni v Prilogi k tej odločbi, se zaradi svoje nizke ravni vnetljivosti in zaradi pogojev, ki so prav tako navedeni v Prilogi, razvrstijo v razreda A1 in A1FL, kakor je predvideno v tabelah 1 in 2 Priloge k Odločbi 2000/147/ES.";

2. Priloga se spremeni:

(a) naslov se nadomesti z naslednjim:

"Materiali, ki so glede na požarno odpornost obravnavani kot razreda A1 in A1FL, kakor je predvideno v Odločbi 2000/147/ES, in ki jih ni treba preskušati.";

(b) splošne opombe se spremenijo:

(i) v prvem in tretjem odstavku se "razredi A" nadomestijo z "razred A1 in razred A1FL",

(ii) v prvem in četrtem odstavku se "(kar je manj)" nadomesti s "(kar koli je bolj zahtevno)".

Člen 2

Ta odločba je naslovljena na države članice.

V Bruslju, 26. septembra 2000

Za Komisijo

Erkki Liikanen

Član Komisije

[1] UL L 40, 11.2.1989, str. 12.

[2] UL L 220, 30.8.1993, str. 1.

[3] UL L 267, 19.10.1996, str. 23.

[4] UL L 241, 16.9.1994, str. 25.

[5] UL L 50, 23.2.2000, str. 14.

--------------------------------------------------
Sklep Sveta

z dne 13. marca 2000

o sklenitvi Sporazuma v obliki izmenjave pisem med Evropsko skupnostjo na eni strani in Švicarsko konfederacijo na drugi strani o Protokolu št. 2 k Sporazumu med Evropsko gospodarsko skupnostjo in Švicarsko konfederacijo

(2000/239/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133, v povezavi s prvim stavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Sporazum v obliki izmenjave pisem med Evropsko skupnostjo na eni strani in Švicarsko konfederacijo na drugi strani o Protokolu št. 2 k Sporazumu med Evropsko gospodarsko skupnostjo in Švicarsko konfederacijo [1] je bil sklenjen na vzajemni podlagi, da se izboljšajo trgovinski dogovori in rešijo nekateri z njimi povezani problemi.

(2) Ukrepe, potrebne za izvajanje tega sklepa, je treba sprejeti v skladu s Sklepom Sveta 1999/468/ES z 28. junija 1999 o določitvi postopkov za uresničevanje Komisiji podeljenih izvedbenih pooblastil [2].

(3) Sporazum je treba odobriti –

SKLENIL:

Člen 1

V imenu Skupnosti se odobri Sporazum v obliki izmenjave pisem med Evropsko skupnostjo na eni strani in Švicarsko konfederacijo na drugi strani o Protokolu št. 2 k Sporazumu med Evropsko gospodarsko skupnostjo in Švicarsko konfederacijo.

Besedilo Sporazuma je priloženo k temu sklepu.

Člen 2

Ukrepi, potrebni za izvajanje tega sklepa, se sprejmejo v skladu z upravljalnim postopkom iz člena 3(2).

Člen 3

1. Komisiji pomaga upravni odbor za horizontalna vprašanja v zvezi s trgovino s predelanimi kmetijskimi proizvodi, ki niso navedeni v Prilogi II, iz člena 15 Uredbe Sveta (ES) št. 3448/93 [3].

2. Pri sklicevanju na ta odstavek se uporabljata člena 4 in 7 Sklepa 1999/468/ES.

Obdobje iz člena 4(3) iz Sklepa 1999/468/ES je en mesec.

3. Odbor sprejme svoj poslovnik.

Člen 4

Predsednik Sveta se pooblasti, da imenuje osebo, ki je pooblaščena za podpis Sporazuma, ki zavezuje Skupnost.

Člen 5

Ta sklep začne veljati na dan objave v Uradnem listu Evropskih skupnosti.

V Bruslju, 13. marca 2000

Za Svet

Predsednik

J. Pina Moura

[1] UL L 300, 31.12.1972, str. 189.

[2] UL L 184, 17.7.1999, str. 23.

[3] UL L 318, 20.12.1993, str. 18. Uredba, kakor je bila nazadnje spremenjena z Uredbo (ES) št. 2491/98 (UL L 309, 19.11.1998, str. 28).

--------------------------------------------------
Sklep Sveta

z dne 28. februarja 2000

o sklenitvi Sporazuma v obliki izmenjave pisem med Evropsko skupnostjo in Kraljevino Maroko o določenih spremembah prilog 2, 3, 4 in 6 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Kraljevino Maroko na drugi

(2000/205/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133(3) v zvezi s prvim stavkom člena 300(2) te pogodbe

ob upoštevanju predloga Komisije,

ob upoštevanju naslednjega:

(1) Glede na čas, ki je pretekel in glede na spremembe, nastale od podpisa Evro-mediteranskega pridružitvenega sporazuma med Evropskimi skupnostmi in njihovimi državami članicami na eni stani in Kraljevino Maroko na drugi, podpisanega 26. februarja 1996, so potrebne številne manjše spremembe nekaterih prilog k Sporazumu.

(2) Namen sprememb je liberalizirati tarifni režim, ki ga uporablja Maroko za uvoz industrijskih izdelkov s poreklom iz Evropske skupnosti.

(3) Ker je treba potrditi sporazum v obliki izmenjave pisem, izpogajan v ta namen med Evropsko Skupnostjo in Kraljevino Maroko –

SKLENIL:

Člen 1

V imenu Skupnosti se sprejme Sporazum v obliki izmenjave pisem med Evropsko skupnostjo in Kraljevino Maroko v zvezi z nekaterimi spremembami prilog 2, 3, 4 in 6 k Evro-mediteranskemu pridružitvenemu sporazumu o pridružitvi med Evropskimi skupnostmi in njihovimi državami članicami na eni strani in Kraljevino Maroko na drugi.

Besedilo Sporazuma je priloženo temu sklepu.

Člen 2

Predsednik Sveta je s tem pooblaščen, da imenuje pooblaščenca za podpis sporazuma, ki zavezuje Skupnost.

V Bruslju, 28. februarja 2000

Za Svet

Predsednik

J. Pina Moura

--------------------------------------------------
Odločba Komisije

z dne 18. februarja 2000

o spremembi Odločbe Komisije 92/160/EGS v zvezi z uvozom kopitarjev iz Brazilije

(notificirano pod dokumentarno številko K(2000) 365)

(Besedilo velja za EGP)

(2000/163/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki ureja gibanje in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 13(2) Direktive,

ob upoštevanju naslednjega:

(1) Odločba Komisije 92/160/EGS [2], kakor je bila nazadnje spremenjena z Odločbo 1999/558/ES [3], določa regionalizacijo nekaterih tretjih držav za uvoz kopitarjev.

(2) Brazilski državi Alagoas in Pernambuco sta vključeni na seznam brazilskih držav v Prilogi k Odločbi 92/160/EGS, iz katerih države članice dovoljujejo uvoz kopitarjev.

(3) Brazilija je poročala o primerih smrkavosti pri delovnih konjih v nekaterih okrožjih držav Alagoas in Pernambuco. Izvor infekcije je za zdaj še neznan.

(4) V skladu z zakonodajo Skupnosti je državam članicam dovoljen uvoz kopitarjev iz tretjih držav ali v primeru uradne regionalizacije iz delov ozemlja tretje države, kjer šest mesecev pred izvozom ni bilo primera smrkavosti. Zato je primerno prilagoditi regionalizacijo položaju bolezni v zadevni državi.

(5) Ukrepi, predvideni v tej odločbi, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Besedi "Alagoas, Pernambuco" sta zbrisani iz seznama brazilskih držav v Prilogi k Odločbi 92/160/EGS.

Člen 2

Ta odločba je naslovljena na države članice.

V Bruslju, dne 18. februarja 2000

Za Komisijo

David Byrne

Član Komisije

[1] UL L 224, 18.8.1990, str. 42.

[2] UL L 71, 18.3.1992, str. 27.

[3] UL L 211, 11.8.1999, str. 53.

--------------------------------------------------
Odločba Komisije

z dne 18. januarja 2000

o spremembi Odločbe 96/627/ES o izvajanju člena 2 Direktive Sveta 77/311/EGS glede ravni hrupa, ki ga zaznavajo vozniki kmetijskih ali gozdarskih traktorjev na kolesih

(notificirana pod dokumentarno številko K(1999) 3546)

(Besedilo velja za EGP)

(2000/63/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 77/311/EGS z dne 29. marca 1977 o približevanju zakonodaje držav članic o ravni hrupa, ki ga zaznavajo vozniki kmetijskih ali gozdarskih traktorjev na kolesih [1], kakor je bila nazadnje spremenjena z Direktivo 97/54/ES [2] Evropskega parlamenta in Sveta, in zlasti člena 2 direktive,

ob upoštevanju naslednjega:

(1) Za skoraj vse traktorje brez kabine se je izkazalo, da je tehnično nemogoče upoštevati rok izteka prehodnega obdobja, določenega v Odločbi Komisije 96/627/ES [3]. V navedenih okoliščinah je treba preložiti konec prehodnega obdobja, določenega v navedeni odločbi za taka vozila.

(2) Ukrepi, predvideni s to odločbo, so v skladu z mnenjem Odbora za prilagajanje tehničnemu napredku direktiv za odstranjevanje tehničnih ovir v trgovini na področju kmetijskih in gozdarskih traktorjev –

SPREJELA NASLEDNJO ODLOČBO:

Člen 1

Člen 1 Odločbe 96/627/ES se nadomesti z naslednjim:

"Člen 1

Prehodno obdobje iz člena 2(2) Direktive 77/311/EGS se izteče:

- 1. oktobra 2001 za vse nove tipe traktorjev,

- 1. oktobra 2003 za vse nove traktorje."

Člen 2

Države članice sprejmejo določbe, potrebne za uskladitev s to odločbo, najpozneje do 30. septembra 2001. O tem takoj obvestijo Komisijo.

Člen 3

Ta odločba je naslovljena na države članice.

V Bruslju, 18. januarja 2000

Za Komisijo

Erkki Liikanen

Član Komisije

[1] UL L 105, 28.4.1977, str. 1.

[2] UL L 277, 10.10.1997, str. 24.

[3] UL L 282, 1.11.1996, str. 72.

--------------------------------------------------
Odločba Komisije

z dne 27. julija 1999

o določitvi vzorca spričevala iz člena 16(1) Direktive Sveta 91/67/EGS

(notificirano pod dokumentarno številko K(1999) 2425)

(Besedilo velja za EGP)

(1999/567/ES)

KOMSIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz akvakultur na trg [1], kakor je bila nazadnje spremenjena z Direktivo 98/45/ES [2], in zlasti člena 16(1) Direktive,

(1) ker lahko živali iz ribogojstva, dovzetne za infekciozno hematopoetsko nekrozo (IHN) in virusno hemoragično septikemijo (VHS), v trgovini znotraj Skupnosti med neodobrenimi območji prenašajo bolezni, kadar izvirajo iz ribogojnice, kjer je prisotna bolezen;

(2) ker je za preprečitev takega prenosa bolezni treba zagotoviti, da take živali iz ribogojstva spremlja spričevalo, ki potrjuje, da živali izvirajo iz ribogojnice, ki ni okuženo z IHN in VHS;

(3) ker so v skladu s členom 10(1) Direktive Sveta 93/53/EGS z dne 24. junija 1993 o minimalnih ukrepih Skupnosti za nadzor določenih bolezni rib [3], kakor je bila spremenjena z Aktom o pristopu Avstrije, Finske in Švedske, gibanja živih rib ali jajčec in iker, ki izvirajo z okuženih ribogojnic, na druge ribogojnice, okužene z isto boleznijo, dovoljena;

(4) ker je treba za preprečitev širjenja bolezni, ki jih prenašajo take ribe, predvideti posebno spričevalo;

(5) ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Pošiljke živih farmsko gojenih rib, njihovih jajčec ali iker v trgovini znotraj Skupnosti med neodobrenimi območji mora glede bolezni iz seznama II Priloge A k Direktivi 91/67/EGS spremljati spričevalo, sestavljeno v skladu z vzorcem iz Priloge I.

Člen 2

Pošiljke živih farmsko gojenih rib, njihovih jajčec ali iker v trgovini v Skupnosti ribogojnice, okužene s katero koli od bolezni s seznama II Priloge A k Direktivi 91/67/EGS, v druge ribogojnice, okužene z isto boleznijo, mora spremljati spričevalo, sestavljeno v skladu z vzorcem, določenim v Prilogi II.

Člen 3

Spričevala iz členov 1 in 2 morajo:

- biti sestavljena najmanj v jeziku ali jezikih namembne države članice,

- spremljati ribe, jajčeca ali ikre v izvirniku,

- sestati iz enega lista papirja,

- biti izdelana za enega prejemnika.

Člen 4

Ta odločba je naslovljena na države članice.

V Bruslju, 27. julija 1999

Za Komisijo

Franz Fischler

Član Komisije

[1] UL L 46, 19.2.1991, str. 1.

[2] UL L 189, 3.7.1998, str. 12.

[3] UL L 175, 19.7.1993, str. 23.

--------------------------------------------------

PRILOGA I

+++++ TIFF +++++

+++++ TIFF +++++

--------------------------------------------------

PRILOGA II

+++++ TIFF +++++

+++++ TIFF +++++

--------------------------------------------------
Sklep Sveta

z dne 29. julija 1999

o predhodni uporabi Sporazuma o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi

(1999/753/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 310 v zvezi s prvim in drugim stavkom prvega odstavka člena 300(2) te pogodbe,

ob upoštevanju predloga Komisije,

ob upoštevanju naslednjega:

(1) Skupnost in Južna Afrika sta se zavezali, da bosta sprejeli postopke za čimprejšnjo uporabo Sporazuma o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi.

(2) Predhodna uporabnost tega sporazuma preko sporazuma v obliki izmenjave pisem je v potrebna za zagotavljanje celovitega okvira sodelovanja med Skupnostjo in Južno Afriko do zaključka postopkov, potrebnih za začetek veljavnosti tega sporazuma.

(3) Zato je potrebno odobriti Sporazum v obliki izmenjave pisem –

SKLENIL:

Člen 1

Sporazum v obliki izmenjave pisem med Skupnostjo in Južno Afriko, ki določa predhodno uporabo dela Sporazuma o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi se potrdi v imenu Skupnosti.

Besedilo sporazuma v obliki izmenjave pisem in besedilo sporazuma sta priložena temu sklepu.

Člen 2

Za uveljavitev člena 97 sporazuma predstavnik Komisije v obdobju predhodne uporabe sporazuma predseduje Svetu za sodelovanje in zastopa Skupnost.

Svet na predlog Komisije določi stališče Skupnosti, v Svetu za sodelovanje.

Člen 3

Ta sklep se objavi v Uradnem listu Evropskih Skupnosti.

V Bruslju, 29. julija 1999

Za Svet

Predsednik

S. Hassi

--------------------------------------------------